ꠁꠕꠦꠞꠤꠀꠝ

**ꠁꠕꠦꠞꠤꠀꠝ** (ꠀꠋꠞꠦꠎ ꠪ Ethereum) ꠅꠁꠟ ꠄꠉꠥ ꠁꠍ꠆ꠝꠣꠞ꠆ꠐ ꠑꠤꠇꠣ ꠈꠥꠟꠣꠝꠦꠟꠣ ꠇꠥꠒ ꠖꠤ ꠛꠣꠘꠣꠁꠟ ꠛꠟꠇꠌꠦꠁꠘ ⁕ ꠄꠈꠣꠘ ꠄꠝꠘ ꠄꠇꠣꠘ ꠍꠤꠍ꠆ꠐꠝ ꠎꠦꠈꠣꠘꠅ ꠒꠤꠎꠤꠐꠣꠟ ꠙꠄꠡꠣꠇꠠꠤ ꠌꠣꠁꠟ ꠅꠄ ⁕ ꠁꠈꠣꠘꠞ ꠛꠦꠛꠀꠞꠞꠇꠞ꠆ꠞꠣ ꠔꠣꠘ ꠔꠣꠘ ꠘꠤꠎꠞ ꠒꠦꠐꠣꠞ ꠝꠣꠟꠤꠇ ꠅꠂꠔꠣ ꠙꠣꠞꠂꠘ ⁕ **ꠁꠕꠣꠞ** (ꠡꠋꠇꠦꠙ ꠞꠥꠙ ꠪ ETH ⁕ ꠌꠤꠘ ꠪ **Ξ**) ꠅꠂꠟ ꠁꠈꠣꠘꠞ ꠘꠤꠎꠞ ꠇꠠꠤ ⁕ ꠙꠌꠟꠤꠔ ꠇꠞꠤꠘ꠆ꠔꠞ ꠝꠣꠏꠦ ꠝꠥꠟꠗꠘꠞ ꠛꠤꠛꠦꠌꠘꠣꠄ ꠛꠤꠐꠇꠄꠘ ꠅꠞ ꠙꠞꠦꠃ ꠁꠕꠣꠞꠞ ꠅꠛꠍ꠆ꠕꠣꠘ ⁕ 

ꠁꠕꠣꠞ Γ0l৩ ꠡꠣꠟꠅ ꠙꠄꠟꠣ ꠞꠣꠡꠤꠀꠞ ꠛꠋꠡꠗꠞ ꠇꠣꠘꠣꠒꠣꠞ ꠙꠉ꠆ꠞꠣꠝꠣꠞ ꠜꠤꠐꠣꠟꠤꠇ ꠛꠥꠐꠦꠞꠤꠘ ꠇꠤꠍꠥ ꠝꠣꠁꠘ꠆ꠡꠞ ꠡꠣꠝ꠆ꠘꠦ ꠔꠣꠘ ꠁꠕꠦꠞꠤꠀꠝ ꠙꠞꠤꠇꠟ꠆ꠙꠘꠣ ꠃꠙꠡ꠆ꠕꠣꠙꠘ ꠇꠞꠂꠘ ⁕ ꠛꠥꠐꠦꠞꠤꠘ ꠛꠣꠖꠦꠅ ꠁꠕꠦꠞꠤꠀꠝꠞ ꠀꠞꠙꠔꠤꠡ꠆ꠑꠣꠔꠣꠅꠇꠟ ꠅꠁꠟꠣ ꠪ ꠉꠜꠤꠘ ꠃꠒ ꠨ ꠌꠣꠞ꠆ꠟꠍ ꠢꠡꠇꠤꠘ꠆ꠡꠘ ꠨ ꠄꠘ꠆ꠕꠘꠤ ꠒꠤ ꠁꠀꠞꠞꠤꠀꠞ ꠀꠞ ꠎꠧꠡꠦꠚ ꠟꠥꠛꠤꠘ ⁕ Γ0lb ꠡꠣꠟꠅ ꠁꠐꠣꠞ ꠃꠘ꠆ꠘꠅꠘꠞ ꠇꠣꠝ ꠡꠥꠞꠥ ꠅꠄ ꠀꠞ ꠁꠈꠣꠘꠞꠟꠣꠉꠤ ꠄꠉꠥ ꠉꠘ-ꠅꠞ꠆ꠕꠣꠅꠘꠞ ꠛꠦꠛꠍ꠆ꠕꠣ ꠇꠞꠣ ꠅꠄ ⁕ ꠁꠇꠐꠣ ꠘꠦꠐꠧ ꠀꠄ ⁕ ꠁꠕꠦꠞꠤꠀꠝ ꠅ ꠎꠦꠇꠥꠘꠥ ꠛꠦꠛꠀꠞꠇꠞ꠆ꠞꠣꠁꠘ꠆ꠔꠦ ꠁꠇꠐꠣꠔ ꠄꠇꠦꠛꠣꠞꠦꠇꠥꠞꠟꠣꠉꠤ ꠄꠙ ꠛꠀꠘꠤꠞ ꠅꠘꠥꠝꠔꠤ ꠖꠦꠄ ꠨ ꠎꠣꠞ ꠟꠉꠦ ꠛꠦꠛꠀꠞꠇꠞ꠆ꠞꠣꠁꠘ꠆ꠔꠦ ꠎꠥꠉꠣꠎꠥꠉ ꠇꠞꠔꠣ ꠙꠣꠞꠂꠘ ⁕

## ꠁꠔꠤꠀꠡ

### ꠛꠣꠘꠣꠁꠟ ꠅꠁꠍꠦ (Γ0l৩-Γ0lb)
ꠙꠣꠕꠝꠤꠇꠜꠣꠛꠦ Γ0l৩ ꠡꠣꠟꠞ ꠢꠦꠡꠞꠛꠣꠄ ꠛꠤꠈ꠆ꠎꠣꠔ ꠇꠣꠘꠣꠒꠣꠞ ꠙꠉ꠆ꠞꠣꠝꠣꠞ ꠨ ꠛꠤꠐꠇꠄꠘ ꠝꠦꠉꠣꠎꠤꠘꠞ ꠟꠉꠞꠙꠔꠤꠡ꠆ꠑꠣꠔꠣ ꠜꠤꠐꠣꠟꠤꠇ ꠛꠥꠐꠦꠞꠤꠘ ꠄꠉꠥ ꠡꠣꠖꠣ ꠇꠣꠉꠎꠅ ꠁꠕꠦꠞꠤꠀꠝ ꠙꠞꠤꠇꠟ꠆ꠙꠘꠣ ꠡꠝ꠆ꠙꠞ꠆ꠇꠦ ꠛꠤꠍ꠆ꠔꠣꠞꠤꠔ ꠛꠞ꠆ꠘꠘꠣ ꠇꠞꠂꠘ ⁕  ꠛꠥꠐꠦꠞꠤꠘ ꠛꠤꠐꠇꠄꠘ ꠇꠥꠞ (ꠀꠡꠟ) ꠒꠦꠜꠦꠟꠙꠣꠞꠅꠇꠟꠞ ꠉꠦꠍꠦ ꠎꠥꠇ꠆ꠔꠤ ꠖꠤꠍ꠆ꠟꠣ ꠎꠦ ꠨ ꠛꠤꠐꠇꠄꠘ ꠀꠞ ꠛꠟꠇꠌꠦꠁꠘ-ꠙꠎꠥꠇ꠆ꠔꠤ ꠙꠄꠡꠣ ꠍꠣꠠꠣꠀꠞ ꠀꠞꠎꠣꠔ ꠅꠦꠛ ꠄꠙ ꠕꠘꠦ ꠟꠣꠜꠛꠣꠘ ꠅꠂꠔ ꠙꠣꠞꠦ ꠀꠞ ꠅꠦꠛ ꠄꠙ ꠛꠤꠇꠣꠡꠞ ꠟꠣꠉꠤ ꠁꠇ꠆ꠐꠣꠞ ꠀꠞꠧ ꠡꠇ꠆ꠔꠤꠡꠣꠟꠤ ꠜꠣꠡꠣ ꠖꠞ꠆ꠇꠣꠞ ⁕ 

ꠎꠣꠘꠥꠎꠣꠞꠤ ꠝꠣꠡꠅ ꠝꠤꠀꠝꠤꠔ ꠃꠔ꠆ꠔꠞ ꠀꠝꠦꠞꠤꠇꠣꠞ ꠛꠤꠐꠇꠄꠘ ꠡꠝ꠆ꠝꠦꠟꠘꠅ ꠊꠥꠡꠘꠣ ꠇꠞꠣ ꠅꠁꠍꠤꠟ ⁕  ꠔꠈꠘ ꠇꠘꠚꠣꠞꠦꠘ꠆ꠌ ꠌꠟꠣꠇꠣꠟꠤꠘ ꠨ ꠉꠦꠜꠤꠘ ꠃꠒ ꠨ ꠌꠣꠞ꠆ꠟꠡ ꠢꠡꠇꠤꠘꠡꠘ ꠨ ꠀꠞ ꠄꠘ꠆ꠕꠘꠤ ꠒꠤ ꠁꠀꠞꠞꠤꠀꠞ (ꠎꠦꠁꠘ ꠁꠕꠦꠞꠤꠀꠝ ꠙꠇꠟ꠆ꠙꠉꠥꠞ ꠅꠞ꠆ꠕꠣꠅꠘ ꠇꠞ꠆ꠍꠤꠟꠣ) ꠛꠥꠐꠦꠞꠤꠘꠞ ꠟꠉꠦ ꠝꠤꠀꠝꠤꠔ ꠄꠉꠥ ꠛꠣꠠꠤ ꠜꠣꠠꠣ ꠘꠤꠀ ꠔꠣꠞꠣ ꠢꠤꠈꠣꠘꠅ ꠁꠕꠦꠞꠤꠀꠝ ꠙꠔꠤꠡ꠆ꠑꠣꠔꠣ ꠅꠂꠔ ꠙꠣꠞꠦ ꠔꠣꠞ ꠄꠉꠥ ꠙꠥꠞꠣꠙꠥꠞꠤ ꠗꠣꠞꠘꠣ ꠙꠇꠣꠡ ꠇꠞꠂꠘ ⁕  ꠄꠞ ꠍꠄ ꠝꠣꠡ ꠛꠣꠖꠦ ꠙꠔꠤꠡ꠆ꠑꠣꠔꠣꠅꠇꠟꠦ ꠡꠥꠁꠎꠣꠞꠟꠦꠘ꠆ꠒꠅ ꠀꠛꠣꠞ ꠖꠦꠈꠣ ꠇꠞꠂꠘ ꠀꠞ ꠢꠤꠈꠣꠘꠅ ꠛꠥꠐꠦꠞꠤꠘ ꠙꠔꠤꠡ꠆ꠑꠣꠔꠣꠅꠇꠟꠞꠦ ꠇꠂꠍꠟꠣ ꠎꠦ ꠨ ꠙꠇꠟ꠆ꠙꠉꠥ ꠄꠉꠥ ꠀꠘꠣꠟꠣꠜꠎꠘꠇ ꠙꠔꠤꠡ꠆ꠑꠣꠘ ꠢꠤꠡꠣꠛꠦ ꠀꠉꠥꠀꠁꠀ ꠎꠣꠁꠛꠧ ⁕  ꠄꠞꠖꠣꠄ ꠢꠡꠇꠤꠘꠡꠘ ꠢꠤꠡꠝꠄ ꠙꠇꠟ꠆ꠙꠉꠥ ꠙꠔꠤꠡ꠆ꠑꠣ ꠇꠞꠂꠘ ⁕ 

ꠁꠕꠦꠞꠤꠀꠝꠞ ꠙꠔꠤꠡ꠆ꠑꠣꠔꠣꠁꠘ꠆ꠔꠞ ꠅꠡ꠆ꠛꠣꠜꠣꠛꠤꠇꠜꠣꠛꠦꠃ ꠄꠉꠥ ꠟꠝ꠆ꠛꠣ ꠐꠥꠇꠣ ꠅꠁ ꠉꠦꠍꠦ ⁕  ꠄꠘ꠆ꠕꠘꠤ ꠒꠤ ꠁꠀꠞꠞꠤꠀꠞ ꠟꠤꠈ꠆ꠍꠂꠘ : "ꠁꠕꠦꠞꠤꠀꠝ ꠜꠤꠐꠣꠟꠤꠇ ꠛꠥꠐꠦꠞꠤꠘ ꠨ ꠝꠥꠁ ꠘꠤꠎꠦ ꠨ ꠌꠣꠞ꠆ꠟꠍ ꠢꠡꠇꠤꠘꠡꠘ ꠨ ꠝꠤꠢꠣꠁ ꠅꠀꠟꠤꠡꠤ ꠀꠞ ꠀꠝꠤꠞ ꠌꠦꠐ꠆ꠞꠤꠐ (ꠙꠄꠟꠣꠇꠥꠞ ) ꠇꠞ꠆ꠔꠤꠇ Γ0l৩ ꠡꠣꠟꠞ ꠒꠤꠡꠦꠝ꠆ꠛꠞꠅ ꠙꠔꠤꠡ꠆ꠑꠤꠔ ꠅꠁꠍꠤꠟ ⁕  ꠄꠍꠣꠠꠣ ꠎꠥꠡꠦꠚ ꠟꠥꠛꠤꠘ ꠨ ꠉꠦꠜꠤꠘ ꠃꠒ, ꠀꠞ ꠎꠦꠚ꠆ꠞꠤ ꠃꠁꠟꠇꠇꠦ ꠡꠥꠞꠥꠞ ꠛꠣꠄꠖꠤ ꠙꠔꠤꠡ꠆ꠑꠣꠔꠣ ꠢꠤꠡꠣꠛꠦ ꠎꠥꠇ꠆ꠔ ꠇꠞꠣ ꠅꠁꠍꠤꠟ" ⁕ 

ꠃꠁꠇꠤꠙꠤꠒꠤꠀꠔ ꠄꠉꠥ ꠔꠣꠟꠤꠇꠣ ꠛꠣꠍꠣꠞ ꠛꠣꠖꠦ ꠛꠥꠐꠦꠞꠤꠘ "ꠁꠕꠦꠞꠤꠀꠝ" ꠘꠣꠝꠁꠉꠥ ꠛꠣꠍꠤꠀ ꠘꠦꠁꠘ ⁕  ꠔꠣꠁꠘ ꠇꠂꠍ꠆ꠟꠣ "ꠀꠝꠤ ꠈꠥꠛ ꠎꠟ꠆ꠖꠤ ꠛꠥꠏꠔꠣꠝ ꠙꠣꠞꠍꠤꠟꠣꠝ ꠎꠦ ꠨ ꠀꠝꠣꠞ ꠖꠦꠈꠣ ꠀꠞꠎꠣꠔ ꠘꠣꠝꠞ ꠝꠣꠏꠦ ꠀꠝꠤ ꠁꠈ꠆ꠐꠣꠞꠦ ꠜꠣꠟꠣ ꠙꠣꠁꠍꠤ ꠀꠞ ꠀꠝꠣꠞ ꠉꠦꠍꠦ ꠁ ꠡꠛ꠆ꠖꠉꠥ ꠡꠥꠘ꠆ꠖꠞ ꠟꠣꠉꠍꠤꠍꠤꠟ ⁕  ꠄꠞꠟꠣꠉꠤ 'ꠁꠕꠣꠞ' ꠡꠛ꠆ꠖꠉꠥ ꠀꠍꠤꠟ ꠨ ꠎꠦꠐꠣ ꠀꠘꠥꠝꠣꠘꠤꠇ ꠘꠣꠖꠦꠈꠣ ꠝꠣꠁꠗ꠆ꠗꠝꠞꠦ ꠃꠟ꠆ꠟꠦꠈ ꠇꠞꠦ ꠎꠦꠐꠣ ꠝꠀꠛꠤꠡ꠆ꠡꠞꠦ ꠛꠟꠘ ꠇꠞꠦ ꠀꠞ ꠚꠞ꠆ꠞꠦ ꠍꠚꠞ ꠇꠞꠔꠦ ꠖꠦꠄ ⁕ " ꠛꠥꠐꠦꠞꠤꠘ ꠌꠣꠁꠍ꠆ꠟꠣ ꠎꠦ ꠔꠣꠘ ꠙꠦꠟꠣꠐ ꠚꠞꠝꠞ ꠃꠙꠞꠦ ꠌꠟꠝꠣꠘ ꠄꠙ ꠢꠇꠟꠞ ꠟꠣꠉꠤ ꠁꠈꠣꠘ ꠀꠖꠦꠈ ꠝꠣꠁꠗ꠆ꠗꠝ ꠅꠁꠛꠧ ⁕  

### ꠃꠘ꠆ꠘꠔꠤ (Γ0lb)
ꠁꠕꠦꠞꠤꠀꠝ ꠡꠚ꠆ꠐꠅꠦꠀꠞ ꠅꠞ ꠀꠘꠥꠡ꠆ꠑꠣꠘꠤꠇ ꠛꠤꠇꠣꠡ Γ0lb ꠡꠣꠟꠞ ꠙꠕꠝ ꠛꠣꠄꠖꠤ ꠄꠉꠥ ꠍꠥꠁꠌ ꠇꠥꠝ꠆ꠙꠣꠘꠤ (Ethereum Switzerland GmbH - *EthSuisse*) ꠅꠞ ꠝꠣꠁꠗ꠆ꠗꠝꠦ ꠀꠞꠝ꠆ꠛ ꠅꠁꠍꠤꠟ ⁕  ꠛꠟꠇꠌꠦꠁꠘ ꠘꠣꠝꠣꠘꠤꠞ ꠡꠤꠀꠘꠣ ꠑꠤꠇꠣ (ꠍ꠆ꠝꠣꠞ꠆ꠐ ꠇꠘ꠆ꠐꠞꠣꠇ꠆ꠐ) ꠞꠣꠈꠣꠞ ꠗꠣꠞꠘꠣ ꠍꠚꠐꠅꠀꠞꠅ ꠙꠃꠉ ꠇꠞꠣꠞ ꠀꠉꠦ ꠘꠤꠞ꠆ꠖꠤꠡ꠆ꠐ ꠇꠞꠣ ꠖꠞꠇꠣꠞ ꠀꠍꠤꠟ ⁕  ꠁ ꠇꠣꠝꠞ ꠢꠤꠡꠝꠄꠇꠥꠞ ꠀꠡꠟ ꠁꠘ꠆ꠎꠤꠘꠤꠀꠞꠤ ꠁꠜꠦꠘ ꠃꠒꠦ ꠇꠞ꠆ꠍꠤꠟꠣ ⁕   ꠄꠞꠛꠣꠖꠦ ꠁꠐꠣꠞ ꠃꠘ꠆ꠘꠅꠘꠞ ꠟꠣꠉꠤ ꠄꠉꠥ ꠍꠥꠁꠌ ꠀꠘꠣꠙꠣꠄꠖꠣꠞ ꠚꠣꠃꠘ꠆ꠒꠦꠡꠘ ꠁꠕꠦꠞꠤꠀꠝ ꠚꠣꠃꠘ꠆ꠒꠦꠡꠘ ꠙꠔꠤꠡ꠆ꠑꠤꠔ ꠅꠄ ⁕  Γ0lb ꠡꠣꠟꠞ ꠎꠥꠟꠣꠁ ꠕꠘꠦ ꠀꠉꠡ꠆ꠐ ꠙꠞ꠆ꠎꠘ꠆ꠔ ꠅꠘꠟꠣꠁꠘꠅ ꠌꠣꠘ꠆ꠖꠣꠕꠥꠟꠣꠞ ꠀꠃꠎꠘ ꠇꠞꠣ ꠅꠄ ⁕  ꠎꠦꠈꠣꠘꠧ ꠅꠋꠡꠉ꠆ꠞꠢꠘꠇꠣꠞ꠆ꠞꠣ ꠛꠣꠖꠛꠣꠇꠤ ꠝꠣꠁꠘ꠆ꠡꠦ ꠄꠉꠥ ꠛꠤꠐꠇꠄꠘ ꠖꠤꠀ ꠁꠕꠦꠞꠤꠀꠝ ꠖꠣꠝꠞ ꠐꠥꠇꠦꠘ (ꠁꠕꠣꠞ) ꠇꠤꠘꠍꠤꠟꠣ ⁕ 
## ꠎꠦꠟ ꠎꠞꠤꠝꠣꠘꠣ
ꠃꠔ꠆ꠔꠞ ꠇꠥꠞꠤꠀꠞ ꠇꠤꠝ ꠎꠘ ꠃꠘꠞꠦ ꠁ ꠇꠟ ꠖꠤꠟꠣꠅꠀꠞ ꠟꠣꠉꠤ ꠀꠝꠦꠞꠤꠇꠣꠔ ꠎꠦꠟ ꠎꠞꠤꠝꠣꠘꠣ ꠇꠣꠑꠔꠦ ꠅꠁꠍꠤꠟ ꠁꠕꠦꠞꠤꠀꠝ ꠛꠣꠘꠣꠅꠞꠣ ꠜꠤꠐꠣꠟꠤꠇ ꠛꠥꠐꠦꠞꠤꠘꠞꠦ ⁕

## ꠀꠞꠧ ꠖꠦꠈꠂꠘ

## ꠟꠇ


ꠇꠦꠐꠣꠉꠞꠤ:ꠙꠄꠡꠣꠇꠠꠤ
ꠇꠦꠐꠣꠉꠞꠤ:ꠇꠤꠙꠐꠇꠠꠤ
ꠇꠦꠐꠣꠉꠞꠤ:ꠙꠄꠡꠣ
ꠇꠦꠐꠣꠉꠞꠤ:ꠘꠄꠀꠘꠄꠀꠇꠟ
ꠇꠦꠐꠣꠉꠞꠤ:ꠒꠤꠎꠤꠐꠣꠟ ꠐꠥꠇꠦꠘ